เงินบาทเปิด 29.95 บาท
ธนาคารซีไอเอ็มบี รายงาน เงินบาทเปิด 29.95 ก่อนแข็งค่ามาที่ 29.80 กลับมากังวลเศรษฐกิจยูโรโซน
11 ส.ค. 2554

ธนาคารซีไอเอ็มบี รายงาน เงินบาทเปิด 29.95 ก่อนแข็งค่ามาที่ 29.80 กลับมากังวลเศรษฐกิจยูโรโซน
นักบริหารเงินธนาคาร ซีไอเอ็มบี ไทย กล่าวว่า เงินบาทเปิดตลาดเช้านี้ที่ระดับ 29.95 บาท/ดอลลาร์ ล่าสุดลงมาอยู่ที่ 29.80 บาท/ดอลลาร์ จากเย็นวานนี้ที่ปิดตลาดอยู่ที่ระดับ 29.87/89 บาท/ดอลลาร์
"บาทยังคงผันผวนจากการเคลื่อนไหวของ Capital Inflow Outflow ตลาดหุ้น" นักบริหารเงิน กล่าว
ส่วนข่าวฝรั่งเศสถูกลดอันดับเครดิตความน่าเชื่อถือ แต่สุดท้ายก็ยังไม่ได้ลดอันดับ ยังคงอันดับไว้อยู่ เหมือนกับตลาดกลับมากังวลหนี้ภาคยูโรโซนอีกเหมือนเดิม ส่วนสหรัฐฯ เมื่อคืนยังไม่มีข่าวอะไรเท่าไหร่ ตลาดให้น้ำหนักไปทางภาคยูโรโซน
สำหรับความเคลื่อนไหวของค่าเงินสกุลหลักต่างประเทศที่สำคัญ เงินเยนอยู่ที่ระดับ 76.65/67 เยน/ดอลลาร์ จากวานนี้ที่ปิดตลาดที่ระดับ 76.50/53 เยน/ดอลลาร์ ส่วนเงินยูโรอยู่ที่ระดับ 1.4211/4212 ดอลลาร์/ยูโร จากเย็นวานนี้ที่ปิดตลาสดที่ระดับ 1.4375/4380 ดอลลาร์/ยูโร 
นักบริหารเงิน ประเมินกรอบการเคลื่อนไหวของเงินบาทไว้ระหว่าง 29.80-30.00 บาท/ดอลลาร์ โดยให้ติดตามเงินทุนไหลเข้าไหลออก และสถานการณ์ทางฝั่งยูโรโซน